CELEX: 62020TN0296
Language: ro
Date: 2020-05-12 00:00:00
Title: Cauza T-296/20: Acțiune introdusă la 12 mai 2020 – Foz/Consiliul

3.8.2020   
            
            
               RO
            
            
               Jurnalul Oficial al Uniunii Europene
            
            
               C 255/21
            
         
      Acțiune introdusă la 12 mai 2020 – Foz/Consiliul
      (Cauza T-296/20)
      (2020/C 255/27)
      Limba în care a fost formulată acțiunea: engleza
      
         Părțile
      
      
         Reclamant: Amer Foz (Dubai, Emiratele Arabe Unite) (reprezentant: L. Cloquet, avocat)
      
         Pârât: Consiliul Uniunii Europene
      
         Concluziile
      
      Reclamantul solicită Tribunalului:
      
                  —
               
               
                  anularea Deciziei de Punere în Aplicare (PESC) 2020/212 a Consiliului din 17 februarie 2020 privind punerea în aplicare a Deciziei 2013/255/PESC privind măsuri restrictive împotriva Siriei (1), în măsura în care aceasta se aplică reclamantului;
               
            
                  —
               
               
                  anularea Regulamentului de punere în aplicare (UE) 2020/211 al Consiliului din 17 februarie 2020 privind punerea în aplicare a Regulamentului (UE) nr. 36/2012 privind măsuri restrictive având în vedere situația din Siria (2), în măsura în care acesta se aplică reclamantului;
               
            
                  —
               
               
                  obligarea Consiliului la plata tuturor cheltuielilor de judecată, inclusiv a celor efectuate de reclamant.
               
            
         Motivele și principalele argumente
      
      În susținerea acțiunii, reclamantul invocă şase motive.
      
                  1.
               
               
                  Primul motiv, întemeiat pe o eroare vădită de apreciere a faptelor.
                  
                              —
                           
                           
                              Reclamantul susține că Consiliul a comis o eroare vădită de apreciere a faptelor considerând că acesta sprijină regimul Assad și beneficiază de pe urma acestuia.
                           
                        
            
                  2.
               
               
                  Al doilea motiv, întemeiat pe încălcarea principiului general al proporționalității.
                  
                              —
                           
                           
                              Reclamantul susține că consecințele economice ale sancțiunilor adoptate împotriva acestuia sunt dezastruoase și disproporționate în raport cu obiectivele urmărite de actele atacate.
                           
                        
            
                  3.
               
               
                  Al treilea motiv, întemeiat pe încălcarea disproporționată a dreptului de proprietate și a dreptului de exercitare a unei profesii.
               
            
                  4.
               
               
                  Al patrulea motiv, întemeiat pe abuzul de putere.
               
            
                  5.
               
               
                  Al cincilea motiv, întemeiat pe încălcarea obligației de motivare.
               
            
                  6.
               
               
                  Al şaselea motiv, întemeiat pe încălcarea dreptului la apărare și a dreptului la un proces echitabil.
               
            
         (1)  JO 2020 L 43 I, p. 6.
      
         (2)  JO 2020 L 43 I, p. 1.